**Ағылшын тілінен аудандық «Көркем оқу» сайысы жоғары дәрежеде өтті.**

Ақпанның 28 ші жұлдызында Жарқайың аудандық ББ ұйымдастыруымен алғаш рет ағылшын тілі пәнінен «Көркем оқу» сайысы өтті. Сайысқа аудан мектептерінің 5-11 сынып оқушылары қатысты. Бұл сайыстың негізгі мақсаты: оқушылардың ағылшын тіліне деген қызығушылығын арттыру, тілді үйренуге ұмтылдыру.

Сайысқа оқушылар жоғары дәрежеде дайындалып келген. Көбінесе, қатысқан оқушылар У.Шекспир, Д.Байрон, К.Джероум, Р.Стивенсонның шығармаларын жатқа айтты. Ерекше көзге түскен оқушыларды әділқазылар алқасы жүлделі орындармен және марапаттау қағаздармен марапаттады.

Тасты-Талды орта мектебінің 7 сынып оқушылары Қалдыбайқызы Аруна мен Шамшенова Арайлым У.Шекспирдің «Ромео мен Джульетта» шығармасынан үзінді оқып жүлделі III орынға ие болды.

Осындай аудан көлемінде ұйымдастырылған сайысты өткізгені үшін аудандық Білім Бөліміне алғысымды айтамын.

Ағылшын тілі пәні мұғалімі: Доспаева В.Н.